Okresná prokuratúra Michalovce 
Nám. Slobody 3, 071 01 Michalovce 1 	

Sp. zn. : Pv 1012/11/8807	Michalovce, 9.4.2013
EEČ : 2-66-67-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 1.2.2012, spisová značka Pv 1012/11/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Trestnej činnosti sa dopustil na tom skutkovom základe, že v období, od presne nezisteného dňa v mesiaci, september 2011 do 04.10.2011, v mieste svojho prechodného bydliska v obci XXXXX, v rodinnom dome s popisným číslom 25, neoprávnene odoberal elektrickú energiu tým spôsobom, že v elektromerovom rozvádzači umiestnenom na oplotení rodinného domu vykonal neoprávnený zásah do zaplombovaného odpojeného elektromera, ktorý svojvoľne zapojil a tak zaviedol elektrickú energiu do elektroinštalácie rodinného domu a tým dochádzalo k odberu elektrickej energie neoprávnene, kde podľa odborného vyjadrenia XXXXX, znalca z odboru elektrotechniky pod č. 88/2011, bola spôsobená poškodenej spoločnosti XXXXX, škoda vo výške najmenej 4,16 €.

Uznesením prokurátora Okresnej prokuratúry XXXXX zo dňa 1.2.2012, spisová značka Pv 1012/11/8807, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením prokurátora Okresnej prokuratúry XXXXX, sp. zn. Pv 1012/11 zo dňa 01.02.2012, bolo podmienečne zastavené trestné stíhanie obvineného pre prečin krádeže podľa § 212 ods. 2 písm. e) Tr. zákona. 

	Trestnej činnosti sa dopustil na tom skutkovom základe, že v období, od presne nezisteného dňa v mesiaci, september 2011 do 04.10.2011, v mieste svojho prechodného bydliska v obci XXXXX, v rodinnom dome s popisným číslom 25, neoprávnene odoberal elektrickú energiu tým spôsobom, že v elektromerovom rozvádzači umiestnenom na oplotení rodinného domu vykonal neoprávnený zásah do zaplombovaného odpojeného elektromera, ktorý svojvoľne zapojil a tak zaviedol elektrickú energiu do elektroinštalácie rodinného domu a tým dochádzalo k odberu elektrickej energie neoprávnene, kde podľa odborného vyjadrenia XXXXX, znalca z odboru elektrotechniky pod č. 88/2011, bola spôsobená poškodenej spoločnosti XXXXX XXXXX, škoda vo výške najmenej 4,16 €.
	
	Prokurátor okresnej prokuratúry v uznesení o podmienečnom zastavení určil skúšobnú dobu v trvaní 12 mesiacov. 

	Uznesenie o podmienečnom zastavení trestného stíhania, sp. zn. Pv 1012/11 zo dňa 01.02.2012, nadobudlo právoplatnosť dňa 11.02.2012. Určená skúšobná doba uplynula teda dňa 11.02.2013.

	Po uplynutí skúšobnej doby si prokurátor vyžiadal charakteristiky z miesta bydliska, Obvodného oddelenia PZ Veľké Kapušany, Obvodného úradu XXXXX, odbor všeobecnej vnútornej správy, ako i nový odpis registra trestov.

	Z predložených charakteristík bolo zistené, že obvinený je z miesta trvalého bydliska hodnotený všeobecne, nebol prerokúvaný pred komisiou verejného poriadku, v sledovanom období sa nedopustil žiadneho priestupku.
	Taktiež v sledovanom období nemá obvinený novší záznam v odpise registra trestov.

	Vzhľadom na uvedené okolnosti bolo teda potrebné rozhodnúť tak, ako je to uvedené vo výrokovej časti tohto rozhodnutia, pretože obvinený XXXXX sa počas skúšobnej doby osvedčil. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Olexa
prokurátor